Ջեյսոն Սուդեյկիս

**Դենիել Ջեյսոն Սուդեյկիս** (, ), ամերիկացի դերասան, կատակերգու, սցենարիստ։ 1990-ականներին նա իր կարիերան սկսել է իմպրովիզացիոն կատակերգության ոլորտում՝ հանդես գալով ComedySportz և The Second City խմբերում։ 2003 թվականին Սուդեյկիսն աշխատանքի է ընդունվել NBC հեռուստաալիքի Շաբաթ երեկոյան ուղիղ եթերում կատակերգական շոուում որպես սցենարիստ, իսկ հետագայում, 2005-2013 թվականներին, միացել է դերասանական կազմին՝ մարմնավորելով Ջո Բայդենին, Միթ Ռոմնիին և այլոց։

2020-ից 2023 թվականներին նա համահեղինակել և կատարել է գլխավոր դերը Apple TV+-ի սպորտային կատակերգական Թեդ Լասսո սերիալում, որը նրան բերել է չորս Պրայմ թայմ «Էմմի» մրցանակ  և երկու Ոսկե գլոբուս մրցանակ։ Նա նաև զբաղեցնում էր գլխավոր դերեր «Քլիվլենդի շոու մուլտսերիալում (2009–2013)։ Սուդեյքիսը հանդես է եկել  այնպիսի կատակերգական սերիալներում ինչպիսիք են՝ «Ֆիլադելֆիայում միշտ արևոտ է» (2010–2011), «Պորտլանդիա (2011–2014)» և «Երկիր մոլորակի վերջին մարդը» (2015–2018)։

Նա նաև գլխավոր դերեր է ունեցել այնպիսի կատակերգական ֆիլմերում, ինչպիսիք են «Անտանելի ղեկավարները» (2011) և դրա շարունակությունը՝ «Անտանելի ղեկավարները 2» (2014), ինչպես նաև «Մենք Միլլերներն ենք» (2013), «Քնել ուրիշների հետ» (2015) և «Իմ ընկերուհին հրեշ է» (2016)։ Բացի այդ, նա հանդես է եկել երկրորդական դերերով՝ Ալեքսանդր Փեյնի «Կարճեցում» (2017) և Օլիվիա Ուայլդի «Booksmart» (2019) ֆիլմերում։

Նա նաև հնչյունավորել է այնպիսի անիմացիոն ֆիլմեր, ինչպիսիք են «Էպիկ» (2013), «Angry Birds» (2016) և «Angry Birds2» (2019), ինչպես նաև «Հաջորդ սերունդը» (2018)։ Սուդեյքիսը ներկայումս հնչյունավորում է գլխավոր դերը՝  «Hit-Monkey» (2021–մինչ օրս) անիմացիոն սերիալում։

## Վաղ կյանք
Ջեյսոն Սուդեյկիսը ծնվել է 1975 թվականի սեպտեմբերի 18-ին, Վիրջինիայի Ֆեյրֆաքս քաղաքում։ Նրա ծնողներն են Քեթրին Սուդեյկիսը (ծնված՝ Վենդտ), ով մասնագիտությամբ ճանապարհորդական գործակալ է և եղել է Ամերիկյան ճանապարհորդական գործակալների ընկերության նախագահը, և Դենիել Ջոզեֆ Սուդեյկիսը, ով բիզնես զարգացման փոխնախագահ էր։ Երկուսն էլ ծագումով Իլինոյսից են։

Ջեյսոնը ունի երկու քույր՝ Քրիստին և Լինդսին His father is of Irish and Lithuanian descent, while his mother has German and Irish ancestry.։ Նրա հայրը իռլանդական և լիտվական ծագում ունի, իսկ մայրը՝ գերմանական և իռլանդական։ Ջեյսոնի մորեղբայրը դերասան Ջորջ Վենդտն է, ով հայտնի է Կենսուրախ ընկերություն սերիալում Նորմ Փիթերսոնի դերով, իսկ նրա մորական մեծ պապը լուսանկարիչ Թոմ Հովարդն էր։

Սուդեյկիսը ծնվել է Անօսմիայով, ինչը բերում է հոտառության բացակայություն։

Նրա ընտանիքը տեղափոխվել է Կանզաս նահանգի Ջոնսոնի շրջանի Օվերլենդ Պարկ քաղաք, որը նա համարում է իր հայրենի քաղաքը։ Սուդեյկիսն ավարտել է Օվերլենդ Պարկի Shawnee Mission West ավագ դպրոցը և ընդունվել Ֆորթ Սքոթ քոլեջը՝ բասկետբոլի կրթաթոշակով, բայց չի ավարտել ուսումը։

## Անձնական կյանք
2004 թվականի հունիսին Սուդեյկիսը՝ ՝ հինգ տարի համատեղ ապրելուց հետո ամուսնացել է ամերիկացի սցենարիստ Քեյ Քենոնի հետ: Նրանք բաժանվեցին 2008 թվականին և ամուսնալուծվեցին 2010 թվականի փետրվարին:

Սուդեյկիսը 2010 թվականին հանդիպել է դերասանուհի Ջենյուարի Ջոնսի հետ, իսկ People ամսագիրը 2011 թվականի հունվարին հաղորդել է, որ նրանք բաժանվել են: Նա 2011-ից 2020 թվականներին հարաբերություններ է ունեցել ամերիկացի դերասանուհի և ռեժիսոր Օլիվիա Ուայլդի հետ, և 2013 թվականի հունվարին զույգը նշանվեց, սակայն այդպես էլ չամուսնացան: Նրանք ունեն որդի, ով ծնվել է 2014 թվականի ապրիլին, և դուստր, ով ծնվել է 2016 թվականի հոկտեմբերին: Նրանց բաժանումից հետո Ուայլդին հրապարակավ հանձնվեցին երեխայի խնամակալության վերաբերյալ դատական ​​փաստաթղթերը, երբ նա բեմում էր՝ ներկայացնելով իր «Մի՛ անհանգստացիր, սիրելի՜ս» ֆիլմը CinemaCon 2022-ում: Բացի դրանից, Սուդեյքիսը և Ուայլդը դատի են տվել իրենց երեխաների նախկին դայակին՝ չարաշահված աշխատանքի համար:

Սուդեյքիսը WNBA-ի երկրպագու է և New York Liberty թիմի սեզոնային տոմսերի տեր, ինչպես նաև Բրուքլին Նեթսի երկրպագու է, քանի որ ապրում է այն մարզադաշտի մոտ, որտեղ երկու թիմերն էլ խաղում են: Նա նաև աջակցում է Indiana Fever թիմի խաղացող Քեյթլին Քլարկին: Նա հաճախ է ներկա եղել նրա քոլեջի և պրոֆեսիոնալ խաղերին, նույնիսկ չեղարկել է նախատեսված ելույթ՝ խաղի մասնակցելու համար:

## Բարեգործական աշխատանք
Սուդեյկիսը խաղացել է բասկետբոլի թիմերում՝ NBA բոլոր աստղերի ուիքենդի հայտնիների խաղին 2011 և 2016 թթ.-ին : Նա և  Կանզաս Սիթիի այլ հայտնի մարդիկ 10 տարի շարունակ կազմակերպում են «Big Slick» միջոցառումը: Այս իրադարձությունը գումար է հավաքում Children's Mercy Hospital-ի Քաղցկեղի կենտրոնին աջակցելու համար: 2023 թ.-ի տվյալներով, միջոցառումը հավաքել է ավելի քան 21 միլիոն դոլարի նպաստ:    

Նա նաև կազմակերպել է բարեգործական համերգ «Thundergong!» Կանզաս Սիթիի Uptown Theater-ում, որը տեղի է ունեցել 2018 թվականի նոյեմբերի 3-ին, Steps of Faith հիմնադրամի համար, որն օգնում է պրոթեզներ տրամադրել ոտքեր և ձեռքեր կորցրած մարդկանց։

## Ֆիլմագրություն
### Ֆիլմեր

## Ծանոթագրություններ

Կատեգորիա:21-րդ դարի դերասաններ
Կատեգորիա:Ապրող անձինք
Կատեգորիա:Ամերիկացի դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի սցենարիստներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կինոսցենարիստներ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի տղամարդ կատակերգուներ